Ljubljana, 24. 8. 2022

Fundacija Študentski tolar, ustanova ŠOU v Ljubljani

objavlja:

**RAZPIS**

**ZA DODELITEV DENARNE POMOČI**

**ŠTUDENTSKIM DRUŽINAM**

**V LETU 2022**

1. **NAMEN, CILJ IN PREDMET RAZPISA**

Namen razpisa je:

* reševanje trenutne socialne stiske študentskih družin;
* pomoč študentskim družinam, ki so v težji socialni situaciji oz. so izpostavljeni finančnim ali podobnim stiskam;
* študentskim družinam prispevati k vzpostavitvi enakih možnosti pri dostopnosti visokošolskega ali višješolskega izobraževanja.

Cilj razpisa je dodelitev nepovratne denarne pomoči prosilcem, ki izpolnjujejo pogoje in merila iz tega razpisa in so na njem izbrani, ter uresničevati socialno politiko ŠOU v Ljubljani.

Predmet razpisa jedodeljevanje nepovratne denarne pomoči študentskim družinam, in sicer v višini 500 € (z besedami: petsto evrov).

Sredstva za denarno pomoč po tem razpisu so pridobljena iz naslova Fundacije Študentski tolar, ustanove ŠOU v Ljubljani, katere redno delovanje omogoča njen ustanovitelj – Študentska organizacija Univerze v Ljubljani (ŠOU v Ljubljani).

Na razpisu so zagotovljena sredstva v višini 5.000,00 € (z besedami: pet tisoč evrov).

Natančnejši pogoji so objavljeni v poglavju 2. Dodatne informacije so na voljo preko e-pošte *info@studentski-tolar.si* ter na spletni strani *www.studentski-tolar.si*.

1. **POGOJI, KI JIH MORAJO IZPOLNJEVATI PROSILCI**

Pomoč se lahko dodeli samo prosilcem, ki izpolnjujejo naslednji pogoj:

* najmanj en starš ima status študenta na kateremkoli visokošolskem ali višješolskem zavodu članice ŠOU v Ljubljani (seznam v prilogi) in ni v rednem delovnem razmerju.

Denarna pomoč se lahko dodeli študentom iz prejšnjega odstavka s tujim državljanstvom z urejenim začasnim ali stalnim bivališčem v Republiki Sloveniji, vendar le v primeru, da poleg zgornjega pogoja hkrati izpolnjujejo še vse naslednje, ki jih morajo obenem izpolnjevati tudi državljani Republike Slovenije iz prejšnjega odstavka:

* prosilec ima odprt bančni račun pri izbrani banki (ne glede na državo) najmanj tri polne mesece, preden se na ta razpis prijavi;
* prosilec ima davčno število v Republiki Sloveniji;
* prosilec NI vpisan na visokošolski ali višješolski zavod iz prejšnjega odstavka kot študent na izmenjavi oziroma študent na praksi (npr. programi Erasmus+, Ceepus …).

Na razpis se **NE** moreta ločeno prijaviti mama in oče istega otroka.

Ne glede na prvi odstavek, se **pomoč ne more dodeliti osebi, ki je v zadnjih 12. mesecih že prejela dve denarni pomoči** Fundacije Študentski tolar, ne glede na njeno obliko, višino oz. na razpis na podlagi katerega je bila denarna pomoč dodeljena.\*

Do denarne pomoči tudi **ni upravičena oseba, ki je pri Fundaciji Študentski tolar že prejela 5 denarnih pomoči**, ne glede na njihovo obliko, višino oz. na razpis na podlagi katerega so bile te dodeljene.\*

## \* v to se ne upoštevajo Poziv Fundacije Študentski tolar, ustanove ŠOU v Ljubljani v letu 2020 ob izbruhu koronavirusa Covid-19 in Poziv Študentske organizacije Slovenije v sodelovanju s Fundacijo Študentski tolar za dodelitev nepovratne denarne pomoči študentom ob izbruhu koronavirusa, oba iz aprila 2020, ter poziva za dodelitev denarne pomoči študentom v stiski v sodelovanju s Škisovo tržnico, objavljena junija 2021 in maja 2022.

1. **VLOGA oz. DOKUMENTACIJA, KI JO PREDLOŽIJO PROSILCI**

**I. Prošnja, dokazila in izjave, ki jih morajo predložiti vsi prosilci (obrazci so priloženi):**

1. pisna prošnja (opis trenutne stiske, opis splošnega socialnega položaja študentske družine oz. prosilca in namen porabe denarne pomoči, kar naj obsega najmanj eno A4 stran);
2. izpolnjen obrazec za dodelitev denarne pomoči;
3. podpisana izjava o številu osebnih računov in o prostovoljnem prilaganju dokazil o osebnih prejemkih, ki so potrebna za ugotavljanje upravičenosti do denarne pomoči (je del obrazca);
4. podpisana izjava o nezaposlenosti in izkaz namenske porabe denarne pomoči, pridobljene na tem razpisu (sta del obrazca);
5. fotokopija osebnega dokumenta starša z obeh strani;
6. fotokopija bančne kartice/kartic starša z obeh strani;
7. fotokopija rojstnih listov otrok;
8. tri izpolnjene in podpisane izvode Pogodbe o denarni pomoči študentskim družinam, s čimer se prosilec strinja s pogodbenimi določili (pogodbe naj izpolni in podpiše tisti starš, ki se mu v primeru odobrene vloge nakaže denarna pomoč po tem razpisu);
9. potrdilo o vpisu na visokošolski oz. višješolski zavod članice ŠOU v Ljubljani za študijsko leto 2021/22 ali 2022/23;
10. dokazila bank/-e o vseh nakazilih oz. prejemkih in odhodkih za zadnje tri polne mesece pred oddajo vloge (kolikor vlogo oddajate kadarkoli v mesecu septembru, je treba oddati izpiske od 1. 6. 2022 do 31. 8. 2022); potrdila iz spletnih bank veljajo le v primeru, da so podpisana in ožigosana s strani banke;

*Na dokazilu mora biti razvidno tudi končno stanje.*

*Tuji študentje morajo priložiti tudi dokazila bank iz matične države oz. države, kjer imajo urejeno državljanstvo. Izpiske morajo prosilci prevesti v slovenski ali angleški jezik. Uradni prevod ni potreben! Valute naj prosilec sam pretvori v evre.*

*V primeru, da ima študent odprt varčevalni račun, je potrebno priložiti tudi končno stanje na tem računu.*

1. izpis zaslužkov, prejetih na podlagi napotnice študentskega servisa za obdobje zadnjih treh polnih mesecev pred mesecem oddaje vloge, ki ga prosilci dobijo na študentskih servisih, kjer so vpisani kot aktivni član (če prosilec tega ne priloži, bo določeno, da prosilec v danem obdobju tega dela ni opravljal in temu primerno dobil točke glede na točkovnik);
2. Če otroka preživlja en starš, morate poleg zgornje dokumentacije poslati še primerno dokazilo o enostarševski družini (dokazilo o vložitvi zahteve za začetek postopka o dodelitvi otroka in določitvi preživnine na pristojnem sodišču; sodba oziroma sklep sodišča o sodno določeni preživnini in dodelitvi otrok; odločba ZPIZ o pravici do družinske pokojnine v primeru smrti enega od staršev; dokazilo, da ste skrbnik v vlogi navedenih mladoletnih članov družine).

**Če se na razpis prijavlja dvo-starševska študentska družina, morata oba starša predložiti zahtevane priloge po tem razpisu in izpolniti *Izjavo o osebnih računih in aktivnem članstvu v študentskem servisu* ter *Izjavo o (ne)zaposlenosti*.**

1. **MERILA ZA DODELITEV POMOČI**

Pri dodeljevanju pomoči se kot glavna kriterija upoštevata trenutna stiska študentske družine in splošni socialni položaj študentske družine.

Ocena trenutne socialne stiske se pridobi na podlagi pisne prošnje.

Ocena splošnega socialnega položaja se pridobi s točkovanjem po točkovniku, ki ga sestavljajo točke za:

* prejemke študentske družine;
* delo preko napotnice študentskega servisa;
* ocenitev na podlagi pisne prošnje;
* dodatna izkazila in potrdila.

Denarna pomoč se lahko dodeli in uporabi samo iz razlogov:

* reševanja stanovanjske težave;
* nakupa osnovnih življenjskih potrebščin;
* preživljanja otroka ali družine;
* vpisnine na visokošolskem oz. višješolskem zavodu ŠOU v Ljubljani;
* nepredvidenih naravnih in družinskih nesreč, ki povzročijo socialno ogroženost;
* druge narave, ki je povzročila hudo socialno stisko.
1. **IZBIRNI POSTOPEK**

Na podlagi vloge in ugotovitve članov komisije Fundacije Študentski tolar izda komisija predlog sklepa predsedniku uprave, ki izda odločbo. En izvod odločbe se vroči prosilcu, drugi hrani v arhivu Fundacije Študentski tolar. Prosilec ima na izrečeno odločbo možnost pritožbe v roku 15 dni od njenega prejema na način, kot bo določen v izrečeni odločbi.

**Do enkratne denarne pomoči bo upravičenih deset prosilcev, ki bodo dosegli največ točk.**

**Posamezni študentski družini se sme dodeliti denarno pomoč v enkratnem znesku v višini 500,00 € (z besedami: petsto evrov).**

Enkratna pomoč v višini 500 € se dodeli študentski družini in ne vsakemu staršu posebej oz. se dodeli enemu staršu (v kolikor otroka preživlja sam), ne glede na število otrok v družini.

**Prosilci bodo o rezultatu svoje vloge obveščeni najpozneje v roku 60-ih dni od datuma zaključka razpisa.**

Prosilci morajo ob oddaji vloge v treh izvodih izpolniti in podpisati pogodbo o dodelitvi denarne pomoči, ki je priložena razpisu. Sredstva, dodeljena posameznemu prosilcu, bodo na podlagi podpisane pogodbe nakazana prosilcu na njegov osebni račun. Pogodbo izpolni le tisti starš, kateremu bo Fundacija Študentski tolar nakazala morebitna dodeljena denarna sredstva.

Če bo vloga prosilca odobrena, bo Fundacija Študentski tolar dokončno izpolnila pogodbo in en izvod pogodbe izročila prosilcu. Pogodba prosilca, ki ne bo izbran na razpisu, ne bo dokončno izpolnjena.

1. **NAČIN PREDLOŽITVE VLOG TER OPREMLJENOST VLOG**

**Rok za predložitev vlog je do vključno 23. septembra 2022 (velja poštni žig).**

Prosilec mora vlogo za dodelitev sredstev poslati **s priporočeno pošto** na naslov:

Fundacija Študentski tolar, ustanova ŠOU v Ljubljani

Pivovarniška 6

1000 Ljubljana

**Opremljenost vloge:**

Vlogo na razpis je treba poslati v zaprti kuverti, na kateri mora biti vidna ustreznaoznačba:

**»Ne odpiraj – pomoč študentskim družinam«**

Na hrbtni strani ovitka naj bo napisan naslov prosilca.

Veljavna bo vloga, ki bo pravilno opremljena in pravilno poslana. V primeru nepopolne vloge komisija prosilca pozove k dopolnitvi. Komisija prosilca ne poziva k prilaganju dodatnih potrdil, ki niso obvezne priloge s tega razpisa.

Vlagatelj **mora vlogo dopolniti v 8 delovnih dneh od prejema poziva k dopolnitvi vloge, sicer se vlogo zavrne.**

Šteje se, da je vloga pravočasna, če je oddana priporočeno na pošto na dan roka za oddajo vlog. Prosilec lahko vlogo dopolnjuje in dopolnjeno dokumentacijo pošlje na zgoraj navedeni naslov do poteka roka za oddajo vloge. Vse spremembe in dopolnitve vloge morajo biti predložene v zaprti ovojnici.

1. **VEČ INFORMACIJ**

Prosilce pozivamo, da se za dodatna vprašanja obrnejo na naš elektronski naslov *info@studentski-tolar.si*. V primeru želje po osebnem razgovoru se za to lahko dogovorimo preko elektronske pošte.

**Priloge razpisa:**

* Seznam visokošolskih in višješolskih članic ŠOU v Ljubljani
* Točkovnik
* Prijavni obrazec

**SEZNAM VISOKOŠOLSKIH IN VIŠJEŠOLSKIH ČLANIC ŠOU V LJUBLJANI**

**Akademija za glasbo** UL

Akademija za gledališče, radio, film in televizijo UL

Akademija za likovno umetnost in oblikovanje UL

**Biotehniška fakulteta** UL

**Ekonomska fakulteta** UL

**Fakulteta za arhitekturo** UL

**Fakulteta za družbene vede** UL

**Fakulteta za elektrotehniko** UL

**Fakulteta za farmacijo** UL

**Fakulteta za gradbeništvo in geodezijo** UL

**Fakulteta za kemijo in kemijsko tehnologijo** UL

**Fakulteta za matematiko in fiziko** UL

**Fakulteta za državne in evropske študije;**

**Fakulteta za pomorstvo in promet**

**Fakulteta za računalništvo in informatiko** UL

**Fakulteta za socialno delo** UL

**Fakulteta za strojništvo** UL

**Fakulteta za šport** UL

**Fakulteta za upravo** UL

**Filozofska fakulteta** UL

**Medicinska fakulteta** UL

**Naravoslovnotehniška fakulteta** UL

**Pedagoška fakulteta** UL

**Pravna fakulteta** UL

**Šolski center za pošto, ekonomijo in telekomunikacije;**

**Teološka fakulteta** UL

**Veterinarska fakulteta** UL

**Šola za risanje in slikanje UL**

**Zdravstvena fakulteta** UL**FUNDACIJA ŠTUDENTSKI TOLAR – DENARNA POMOČ ŠTUDENTSKIM DRUŽINAM**

**TOČKOVNIK**

|  |  |  |  |
| --- | --- | --- | --- |
|  | rangi | točkovnik | točke |
| **PREJEMKI ŠTUDENTSKE DRUŽINE V ZADNJIH TREH MESECIH (preračunano na mesec)** | do 356,00 € | 14 |  |
| 356,01–594,00 € | 11 |  |
| 594,01–713,52 € | 8 |  |
| 713,53–832,00 € | 5 |  |
|  | mama | oče |
| BANKA:ZNESEK: |  |  | 832,01–1.048,00 € | 4 |  |
| 1.048,01–1.268,48 € | 3 |  |
| 1.268,49–1.624,00 € | 2 |  |
| 1.624,01 € in več | 0 |  |
| **DELO ŠTUDENTSKE DRUŽINE PREKO ŠTUDENTSKEGA SERVISA, SKUPAJ V ZADNJIH TREH MESECIH** | 0 € | 0 |  |
| 0–100€ | 1 |  |
|  | mama | oče | 101–300 € | 2 |  |
| SERVIS:ZNESEK: |  |  | nad 300 € | 3 |  |
| **Mnenje Centra za socialno delo o ogroženosti družine** (le, če priloženo) | da | 2 |  |
| **Zdravniško potrdilo** (le, če priloženo) | da | 2 |  |
| **OTROCI** | 1 otrok | 7 |  |
| 2 otroka | 10 |  |
| 3 otroci ali več | 15 |  |
| **TRENUTNA SOCIALNA STISKA**Opomba: ocenjeno glede na pisno obrazložitev prosilca o socialni stiski študentke družine |  0–30 |  |
| **SKUPAJ TOČKE:** |  |